ছবির গল্প ভালোই। নানা রকম ভুল-চুক আর মজা ছবিটাকে এগিয়ে নিয়ে যায় তরতর করে। কিন্তু সমস্যা হয় অভিনয়ে। হ্যাপির চরিত্রে সোনাক্ষী সিনহা বড়ই বেমানান। জোর করে সহজ-সরল সাজার চেষ্টা বড়ই খারাপ লাগে। সোনাক্ষী যে ‘দাবাং’-এর পর তাঁর অভিনয় ভালো করার চেষ্টা একেবারেই করেননি তা বেশ ভালোই বোঝা যায়। আর তাই জিমি শেরগিল, পীযূষ মিশ্র, জসমি গিলের পাশে তিনি বেশ ম্রিয়মান। বাকিরা ছিলেন বলেই কিছুটা শেষ পর্যন্ত বসে দেখা যায়। না হলে সোনাক্ষী মোটামুটি কফিনের শেষ পেরেকটা মেরেই দিয়েছিলেন।